תמר אלמוג

תמר אלמוג (נולדה ב-12 בנובמבר 1978) היא עיתונאית, כתבת ופרשנית לענייני משפט של ערוץ כאן 11. מגישת תוכניות ומשדרי חדשות ואקטואליה. הגישה את "יומן" לצדו של יאיר ויינרב מספטמבר 2016 עד לסגירת  רשות השידור במאי 2017, ולאחר מכן הגישה את חדשות השבוע של כאן 11. אלמוג היא עורכת דין במקצועה ומרצה בתחומי תקשורת ומשפט.

תמר אלמוג נשואה ואם לבן ולבת.

ביוגרפיה
את דרכה העיתונאית החלה ככתבת ב"מעריב לנוער", ובעזרה לתחקירים במוסף "סופשבוע" ב"מעריב". את שירותה הצבאי עשתה בגלי צה"ל, שם עבדה במשך שבע שנים, ומילאה שם תפקידים שונים: הגשת חדשות והכנת כתבות שטח, עריכה והגשה של תוכניות בעיקר בתחום החיילים והצבא, יוזמת התוכנית "גל ירוק בשטח", אותה גם ערכה והגישה, ועריכה בפועל של משדרים מיוחדים. בשנים 1996–2001 הגישה בגלי צה"ל את התוכניות "קולה של אמא", "לא על הלוף לבדו" ומהדורות חדשות. בגלגלצ שימשה מגישה ועורכת מוזיקלית.

בשנת 2002 החלה להגיש את התוכנית "דרישת שלום" בימי שישי בערוץ 10. בשנת 2006 כתבה טורי פרשנות בנושאי משפט באתר nrg. בשנת 2007 הנחתה בטלוויזיה החינוכית את התוכנית "שוונג".

משנת 2008 משמשת כתבת לענייני משפט בערוץ הראשון ובתאגיד השידור הציבורי שהחליפו. היא סיקרה ושימשה פרשנית משפטית בפרשיות ובמשפטים חשובים של משה קצב, אברהם הירשזון, אהוד אולמרט, פרשת הולילנד ועוד. היא השתתפה באופן קבוע בתוכנית "סדר דין" בערוץ הראשון, שעסקה בנושאי משפט אקטואליים, ולאחר מכן החלה להגיש ולערוך אותה
אלמוג מגישה משדרי אקטואליה, מהדורות ומשדרים מיוחדים ושדרנית שטח.

ביולי 2014, במהלך מבצע צוק איתן, הגישה משדרי חדשות ואקטואליה רבים בשידור חי בערוץ הראשון.

הגישה את "יומן" לצידו של יאיר ויינרב מספטמבר 2016 עד לסגירת רשות השידור במאי 2017, ואת "חדשות השבוע" של כאן 11. היא הגישה את מהדורת יום חמישי של תוכנית הבוקר בכאן ב עם מרדכי גילת.

בשנת 2017 הגישה עם הפרשן הפוליטי חנן קריסטל את התוכנית "סוגרת שבוע" בכאן ב'.

מנחה סדנאות ומרצה בתחום התקשורת.

עריכת דין
בעלת תואר ראשון במשפטים בהצטיינות מאוניברסיטת תל אביב. זכתה בתעודת הצטיינות מנשיא האוניברסיטה על פעילות חברתית. התמחתה בלשכת היועץ המשפטי למערכת הביטחון.

החל מ-2004 מרצה על סדר הדין הפלילי ועל דיני ראיות.

ניהלה במשך ארבע שנים את מחלקת ההדרכה של חברת "מחשבות".

קישורים חיצוניים

 
 תמר אלמוג באתר מאיר קוטלר מולי שש - יצוג וניהול אומנים ויוצרים
 כתבות של תמר אלמוג בערוץ של רשות השידור באתר יוטיוב

הערות שוליים

הערוץ הראשון: שדרניות ומנחות
מנחות טלוויזיה ישראליות
חיילי גלי צה"ל
סגל תאגיד השידור הישראלי - כתבי כאן חדשות
סגל תאגיד השידור הישראלי - שידורי הטלוויזיה
כתבים משפטיים ישראלים
מגישות חדשות ישראליות
מגישי חדשות ישראלים
בוגרות תיכון הראשונים (הרצליה)
בוגרי תיכון הראשונים (הרצליה)
בוגרות אוניברסיטת תל אביב: משפטים
בוגרי אוניברסיטת תל אביב: משפטים
ישראליות שנולדו ב-1978
ישראלים שנולדו ב-1978